Maria Schell (nombre artistico de Maria Margarethe Anna Schell), naixita de Viena (Austria) o 15 de chinero de 1926 y muerta en Preitenegg (Carintia, Austria) o 26 d'abril de 2005, estió una actriz y productora cinematografica austriaca, una d'as mas conoixitas actrices d'o suyo país, que denvolicó a mayor parte d'a suya carrera cinematografica en o Cine alemán (encara que con actuacions en o Cine europeu u mesmo en o Cine estausunidense). Recibió quantos premios por os suyos treballos, destacando-ie entre as cintas en as qualas i treballó The Heart of the Matter (1953, George More O'Ferrall), Le Notti Bianche (1957, Luchino Visconti), The Brothers Karamazov (1958, Richard Brooks) u Cimarron (1960, Anthony Mann), compartindo papels protagonistas con destacatos actors como Yul Brynner, Marcello Mastroianni, Suzy Delair, Gary Cooper, Marlon Brando u Glenn Ford.